Ganske som ventet betyder de nye skærpede adgangskrav, at der er færre ansøgere til de videregående uddannelser. Kun 2231 unge har i år en uddannelse på Aalborg Universitet som førsteprioritet, mod 2560 ansøgere i 2007, der fik den største søgning nogensinde. Samlet set er ansøgertallet faldet med 12 procent siden sidste år, og det glæder ikke Finn Kjærsdam: - Jeg kan overordnet selvfølgelig ikke være tilfreds med, at vi efter to år i træk med rekordsøgning, nu pludselig må se nye skærpede ministerielle adgangskrav spolere den gode gænge, som vi var i. Jeg ærgrer mig i mit indre over, at de skærpede adgangskrav har betydet så meget negativt for flere uddannelser. Vi kan direkte se, at vi taber de studerende på de uddannelser, hvor man har strammet - og set med mine briller - med ofte irrelevante nye adgangskrav. Der bliver noget at tænke over for ministeriet, der jo gerne ser, at flere unge tager en højere uddannelse, siger rektor Finn Kjærsdam i en pressemeddelelse. Også sygeplejerske uddanelserne oplever en tilbage. Ansøgertallet på University College er gået tilbage med en femtedel i forhold til sidste år.

Referat:
Trods større ungdomsårgange er ansøgertallet 12 procent lavere end sidste år.